Latvijas Republikas Ministru kabinets

2016. gada\_\_\_\_\_\_\_\_ Noteikumi Nr.

Rīgā (prot. Nr.§)

**Kārtība, kādā izpildāmas nacionālās sankcijas, kas noteiktas starptautiskā terorisma vai masveida ieroču izplatīšanas apkarošanai**

Izdoti saskaņā ar Starptautisko un

Latvijas Republikas nacionālo sankciju likuma 11. panta piekto daļu

1. Noteikumi nosaka kārtību, kādā izpildāmas Ministru kabineta noteiktās nacionālās sankcijas, kas noteiktas, lai cīnītos pret starptautisko terorismu vai masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu (turpmāk – nacionālās sankcijas).
2. Kompetentā institūcija nacionālo sankciju izpildē ir Noziedzīgi iegūtu līdzekļu legalizācijas novēršanas dienests (turpmāk – Kontroles dienests).
3. Kontroles dienests izpilda nacionālās sankcijas neatkarīgi no tā, vai pret sankciju subjektu ir ierosināta operatīvās uzskaites lieta vai uzsākts kriminālprocess.
4. Kontroles dienests izpilda nacionālās sankcijas atbilstoši tā darbību regulējošiem normatīvajiem aktiem.
5. Ministru kabineta noteikto nacionālo sankciju sarakstu Ārlietu ministrija iesniedz Apvienoto Nāciju Organizācijā un Eiropas Savienībā, vai nepieciešamības gadījumā arī citā starptautiskajā organizācijā, kuras dalībvalsts ir Latvija, un, ja par to ir lēmis Ministru kabinets, lūdz to izvērtēt nepieciešamību noteiktās sankcijas ieļaut starptautiskajos sankciju sarakstos.

Ministru prezidents Māris Kučinskis

Ārlietu ministrs Edgars Rinkēvičs

Iesniedzējs: Ārlietu ministrs Edgars Rinkēvičs

Vizē: Valsts sekretārs Andrejs Pildegovičs

14.04.2016 17:00

191

Pommere

67015951, zane.pommere@mfa.gov.lv

Stipniece

67016425, anete.stipniece@mfa.gov.lv